drettehake
Store norske leksikon,Teknologi og industri,Transport,Umotorisert transport,Hestekjøretøyer
Drettehaker er haker av jern i endene av lenker som i den andre enden var festet i skoklehumulen eller i tverrtreet på det faste draget på hestekjøretøy som ble brukt til tømmerkjøring.
Drettehakene ble slått fast i endene på stokkene når hesten skulle trekke tømmeret til lunningsplassen. På denne måten kunne man kjøre frem flere stokker i gangen.En eldre måte å feste stokkene på, var å hugge eller bore hull i endene og trekke kjettinger gjennom hullene. Da en god del av stokken ble ubrukbar til skur, gikk man etter hvert bort fra denne metoden. Les mer i Store norske leksikon lunning skogbruk skokler Litteratur Kåsa, J. H. (1926). Skogbrukslære. H. Aschehoug & Co. (W. Nygaard), Oslo. Myhrwold, A. K. (1919). Skognytning, i Ødegaard, N.(red.), Landbruksboken bd. 2, H. Aschehoug & Co. (W. Nygaard), Kristiania.